**Hannedals Vejforening**

**Referat fra bestyrelsesmøde 18.06.2020**

**Deltagere:**

Formand Marit Kristiansen

Vejinspektør Pia Lauritsen

Sekretær Thomas Jacobsen

Kasserer Jack Stange

Suppleant Jan Høyen

Medlem Annette Ramos

Afbud: Suppleant Claus Nielsen

**Dagsorden:**

1. Hvordan kommer vi videre med foreningens veje
2. Buddinge Batteri, status
3. Generalforsamling, hvornår
4. Indkomne forslag
5. Regnskab og budget
6. Andet

**Pkt. 1 Hvordan kommer vi videre med foreningens veje**

Bestyrelsen drøftede Gladsaxe Kommunes (herefter kaldet GK) notat af 01.04.2020 (Journal nr. 20-2-05.02.02-A26) om gennemgang af Hannedals Vejforenings veje (herefter kaldet HVF), og bestyrelsen besluttede at meddele GK følgende:

Fordeling af udgifter til asfaltering

HVF er enige med GK om arealfordeling, men ikke om omkostningsfordeling.

HVF gør gældende, at lysningsfræsning er ikke nødvendig, idet HVF, forinden slidlag lægges ud, sørger for at de resterende kantstene bliver oprettet og sat i beton (alle kantstene undtagen Skjoldborg Allé, som GG har rettet op i 2017).

GK skal betale for 2/3 af det samlede areal samt evt. fræsning hvor påkrævet, fordi der er lagt for meget asfalt på samt pga. lunker.

Garanti på slidlag

GK anfører, at Gladsave Gentofte Fjernvarme (herefter kaldet GGF) vil give yderligere 5 års garanti for slidlag, og at yderligere kompressionsprøver af vejunderlag er unødvendig.

HVF antager, at disse 5 år ligger udover de 5 år, som entreprenøren allerede er forpligtet til at give i henhold til AB18, således at den samlede garantiperiode vil andrage 10 år. Kan GK bekræfte, at det er det, der menes?

Opretning af kantsten

GGF skal betale for 128 m kantsten.

HVF ønsker ikke penge til opretningen udbetalt, men ønsker i stedet at sende regningen for arbejdet direkte videre til GGF.

Desuden skal GK betale for kantsten, der er kørt ned ifm. arbejde på Buddinge Batteri (ca. 5 m) efter samme princip som anført vedr. GGFs betaling.

Kloaker

Mht. kloaker påpeger HVF, at der IKKE er udført TV-inspektion på hele kloaknettet, som antaget af GK.

HVF vil gøre gældende, at GGF skal sørge for TV-inspektion af de dele af kloaknettet, som ikke tidligere er blevet TV-inspiceret (fx overgang fra Gustaf Esmanns Alle og Karl Gjellerups Alle). Herefter skal en kloakmester gennemgå alt TV-inspektionsmateriale og give en vurdering af, hvilke skader der kan være forvoldt af fjernvarmearbejdet.

Dette skal ske som led i den kloak-konsulentbistand, som GGF tidligere har tilbudt HVF at afholde udgiften til.

De skader, som måtte forefindes i de dele af kloaknettet som indtil nu ikke er TV-inspiceret , og som derfor ikke er udbedret i dag, skal GGF betale for reparation af.

I forbindelse med ovennævnte udfærdiger Marit oplæg til svar til GK.

**Pkt. 2 Buddinge Batteri**

GK´s projektmedarbejder for Buddinge Batteri kommer gerne ved førstkommende generalforsamling og fortæller om planerne for området.

Bestyrelsen vil gerne tage imod tilbuddet. Konkret mødetidspunkt, varighed mv. aftales når endelig dato for generalforsamlingen er fastlagt.

**Pkt. 3 Generalforsamling**

Det blev besluttet at stile mod at afholde generalsamling 19. august 2020, idet det forventes at de fleste af HVF´s medlemmer da vil være tilbage fra ferie.

Pia vil undersøge om HVF kan låne et lokale på Buddinge Skole. Når dette er bekræftet fastlægges endelig dato.

Thomas vil sørge for udfærdigelse af dagsorden samt distribution af denne blandt HVF´s medlemmer.

**Pkt. 4 Indkomne forslag**

Der er indtil videre indkommet to forslag.

Det ene er et forslag omhandler omdannelse af HVF´s veje til klimaveje i forbindelse med det kommende asfaltarbejde, og det andet omhandler parkeringsrestriktioner på HVF´s veje.

Begge forslag vil blive lagt på HVF´s hjemmeside således at medlemmerne kan sætte sig i forslagene inden generalsamlingen.

**Pkt. 5 Regnskab og budget**

Kassereren oplyste, at regnskab og budget er udfærdiget, og bestyrelsen besluttede i denne sammenhæng at foreslå generalsamlingen uændret kontingent.

Søborg 22.02.2020

Thomas Jacobsen

Sekretær